經數:一七七七

經名: 維摩經玄疏卷第一

頁數: 五二一

上              欄

何得定言爲人屬生善也. 答曰. 善隨人來爲

惑所障. 惡是新起不長屬人. 是故爲人息惡

生善. 善屬於人. 對治斷惡. 人則非惡. 若人是

惡. 惡滅人應隨滅. 故知惡人屬人. 問曰. 爲人

對治俱斷惡生善義旣是齊何得分二. 答曰.

一往雖然. 原其正意義則不爾. 爲人惡新善

舊. 對治惡舊善新. 爲人新惡易滅爲說便止.

宿善深厚自然開發. 對治則舊惡難除新善

力弱. 若不加修對治則惡法不滅也. 問曰. 此

義非次. 經說諸惡[&FFFF]#作衆善奉行. 答曰. 此須

得意. 爲人善厚惡輕. 但不作衆惡善自開發.

對治惡厚善輕. 故須衆善奉行方得離惡也.

第三明釋成者. 今用四隨釋成四悉檀也. 四

隨者. 一隨樂欲. 二隨便宜. 三隨對治. 四隨第

一義. 一隨樂欲者卽是世界. 如智度論云. 一

切善惡欲爲其本. 若說四門若事若理但赴

欲樂. 皆是世界悉檀也. 故此經云. 先以欲鉤

牽後令入佛道. 是名世界悉檀也. 二隨便宜

者卽是爲人. 論云. 於一事中或聽不聽. 宜卽

是聽不宜者卽不聽也. 如金師宜數息觀浣

衣宜不淨觀. 卽是便宜. 若說四門若事理. 便

宜生善. 是名爲聽. 若生不善則是不聽. 是名

爲人悉檀也. 三隨對治者卽是對治悉檀也.

若說四門若事理. 的相主對破執著心. 是名

對治. 論云. 諸法無常亦是對治. 涅槃經明十

種對治. 謂常無常等皆是對治悉檀也. 問曰

若說事者可是對治. 四門說理云何對治. 答

曰. 雖復說理旣不曉悟. 爲破執著猶屬對治

也. 四明隨第一義者卽是第一義悉檀. 若說

中              欄

四門若事若理聞說卽悟. 皆是第一義悉檀

也. 故以四隨成四悉檀. 問曰. 四門說理可是

第一義. 若說事者云何得是第一義耶. 答曰.

無問事理聞說卽悟. 皆是說第一義也. 故經

云. 始從得道到泥洹夜. 若說一色一香無非

中道. 問曰. 何故用四隨結成四悉檀通約事

理. 一事一理云何得通有四義. 答曰. 如此經

偈說. 佛以一音演說法. 或有恐怖或歡喜. 或

生厭離或斷疑. 斯則神力不共法. 生怖畏者

卽是世界悉檀. 知因欲有世界世界如火宅

故生怖畏也. 或歡喜者卽是爲人悉檀. 發善

根得法喜也. 或生厭離者卽是對治悉檀. 厭

患煩惱興對治也. 或斷疑者卽是第一義悉

檀也. 初入見道第一義諦. 正是斷疑之位也.

是則隨說一切事理悉成四悉檀也. 第四明

起三觀者. 卽是用四悉檀起三觀也. 夫至理

幽絶. 不可以智知. 不可以識識. 豈修觀行而

能契會者哉. 自非悉檀之巧妙. 豈能用三觀

會三諦之理也. 今悉檀方便起從因緣假入

空觀者世界悉檀. 卽是知正因緣心所樂法

也. 若從正因緣以入空. 若析若體兩種觀心

必須識爲人便宜. 便宜者若宜修觀卽念擇

精進喜三覺分起. 若宜修止則念除捨定三

覺分攝也. 是則隨所便宜善心則發也. 若心

有比色之病必須用對治悉檀. 若心比時念

擇精進喜三覺爲對治. 若心色時念除捨定

三覺分爲對治也. 巧用爲人悉檀善根得發.

巧用對治悉檀結使則薄. 若行人利智善根

熟結使煩惱薄. 七覺分中隨依一覺恍然如

下              欄

失卽住此. 硏修若觀慧分明卽發眞見第一

義. 是名用四悉檀. 起從假入空觀成一切智

慧眼也. 從空入假觀巧用悉檀卽得道種智

法眼也. 中道第一義觀巧用四悉檀卽得一

切種智佛眼也. 第五起四敎者. 卽是於四不

可說起四種說法敎四種衆生也. 此經淨名

默然杜口. 卽是大涅槃經明四不可說意也.

四不可說者. 一生生不可說. 二生不生不可

說. 三不生生不可說. 四不生不生不可說. 此

卽是約心因緣生滅卽空卽假卽中四句不可

說也. 而得有四說者. 皆是悉檀因緣赴四機

得有四說也. 故大涅槃經云. 十因緣法爲生

作因亦可得說. 十因緣法者. 無明至有支名

十因緣也. 若用四悉檀赴此四種. 十因緣機

於四不可說卽有四說之四敎也. 就此卽爲

四. 一明悉檀起三藏敎. 二明悉檀起通敎. 三

明悉檀起別敎. 四明悉檀起圓敎. 一明用四

悉檀起三藏敎者. 佛於生生不可說用四悉

檀赴小乘十因緣法所成樂欲小善障重鈍根

諸聲聞弟子. 說三藏敎生滅四諦敎諸聲聞

及鈍根菩薩也. 故法華經云. 諸法寂滅相不

可以言宣. 以方便力故爲五比丘說. 是名轉

法輪也. 二明用四悉檀起通敎者. 佛於生不

生不可說用四悉檀赴十因緣法所成三乘根

性人. 說約幻化無生四諦通敎敎三乘人也.

故大品經云. 欲學三乘當學般若. 又云. 三乘

之人同以第一義諦無言說道斷煩惱也. 三

明用四悉檀起別敎者. 佛於不生生不可說

用四悉檀赴十因緣法成別敎根緣. 宣說菩

經數:一七七七

經名: 維摩經玄疏卷第一

頁數: 五二二

上              欄

薩歷劫修行無量四諦別敎敎諸菩薩也. 四

明用四悉檀起圓敎者. 佛於不生不生不可

說用四悉檀赴十因緣法所成圓機. 說一實

諦無作四諦圓敎大乘敎大菩薩開佛知見也.

第六明起經論者. 夫佛法至理不可以言宣.

豈存言方語本十二部乎. 但十方諸佛爲利

衆生. 皆用悉檀赴緣而起十二部經也. 十二

部經名義具出悉檀大本. 就此卽爲五意. 一

明悉檀起十二部經. 二明悉檀起八萬四千

法藏. 三明悉檀起漸頓經敎. 四明悉檀起大

小乘論. 五明悉檀起聖說法聖默然. 一明四

悉檀起十二部經之相者卽爲四意. 一明世

界悉檀起十二部經. 二明各各爲人悉檀起

十二部經. 三明對治悉檀起十二部經. 四明

第一義悉檀起十二部經. 一明用世界悉檀

起十二部經者. 若宜聞直說世界. 宜直說者.

是言敎之本用世界悉檀直說世界名相. 卽

是修多羅經. 四言五言七言偈重頌說世界.

卽是祇夜經. 記世界衆生未來之事如記□

雀成佛. 卽是和伽羅那經. 孤起偈說世界不

誦長行者. 卽是伽陀經. 無人請問自稱說世

界事者. 卽是優陀那經. 爲說世界不善因緣

而結成戒者. 卽是尼陀那經. 若人不解世界

之相如以車乳等爲譬喩者. 卽是阿波陀那

經. 說本昔世界之事者. 卽是伊帝越多伽經.

說往昔世界受生者. 卽是□陀伽經. 說世界

廣大之事者. 卽是毘佛略經. 說世界未曾有

事者. 卽是阿色陀達磨經. 難問窮□世界令

易解者. 卽是優波提舍經. 此卽但約世界悉

中              欄

檀具起十二部經. 餘三悉檀各起十二部經.

類世界可知. 佛用此十二部爲言敎之本說

一切漸頓諸敎也. 故智度論云. 四悉檀攝得

十二部經. 意在此也. 二明四悉檀起八萬四

千法藏者. 八萬四千法藏名義具出三觀大

本. 今用四悉檀起八萬四千法藏者卽爲四

別. 一者世界悉檀起八萬四千塵勞門. 二明

各各爲人悉檀起八萬四千三昧八萬四千諸

陀羅尼也. 三對治悉檀起八萬四千對治門

對治八萬四千諸煩惱也. 四明第一義悉檀

起八萬四千法門. 亦名八萬四千諸波羅蜜

門. 門名能通. 通至第一義悉檀諸波羅蜜名

究竟. 第一義悉檀卽是究竟也. 今言八萬四

千法藏者. 法語通漫卽得含於八萬四千煩

惱三昧陀羅尼諸對治門及波羅蜜等法. 故

名法藏也. 故大智論云. 是四悉檀攝八萬四

千法藏. 其義在焉. 三明悉檀起頓漸經敎者.

悉檀旣攝十二部經八萬四千法藏. 大聖用

悉檀赴緣而說頓漸諸經無不成也. 卽爲二

意. 一正明悉檀起圓頓敎. 二明悉檀起次第

漸圓之敎. 一悉檀起圓敎者. 盧舍那佛說華

嚴經. 正用兩番四悉檀說無量四聖諦無作

四實諦. 赴別圓二種根性說華嚴經頓敎也.

二明起漸圓敎者. 釋迦開漸敎但用一番悉

檀赴聲聞小根說生滅四諦. 起三藏敎也. 大

乘方等有四種根性. 用四番悉檀赴緣說四

種四聖諦. 起諸方等也. 摩訶般若經有三種

根性. 以三番悉檀赴緣說三種四聖諦. 起諸

般若敎也. 法華經有一種根性. 以一番四悉

下              欄

檀赴緣說無作四一實諦. 起法華敎也. 涅槃

經有四種根性而俱歸一理佛性涅槃. 用四

番悉檀說四種四諦. 赴緣起涅槃敎也. 問曰.

涅槃與方等二敎何異. 答曰. 說方等經時. 二

乘止得前二聖諦不入無量無作二種聖諦.

涅槃不爾. 二乘及菩薩非止得前二種聖諦.

亦通二乘入於無量無作二種聖諦見佛性也.

方等諸經者名大集等經也. 以集一切佛法

故名大集. 是大涅槃名名諸佛法界佛性涅

槃. 含一切佛法也. 問曰. 智度論云. 餘經多說

三悉檀. 今欲開說第一義悉檀故說是摩訶

般若波羅蜜經. 若爾者. 何得用四悉檀遍起

一切漸頓諸經. 答曰. 三藏敎多說三悉檀少

說第一義. 般若多說第一義少說三悉檀. 復

次般若雖說三悉檀皆與第一義相應. 若說

諸大乘方等或合說或別說也. 四明悉檀起

大小乘論者. 地持論云. 菩薩入造不[&FFFF]#倒論

摩得勒伽. 爲令正法得久住禪而作論也. 菩

薩住是禪定. 觀佛去世後十因緣法所成衆

生根緣大小. 用四悉檀赴此根緣作論通經.

如天親造十地論. 卽是用兩番悉檀造十地

論通華嚴經也. 舍利弗造毘曇. 五百羅漢造

毘婆沙. 用初番悉檀通三藏敎生滅四聖諦.

見有得道之正意也. 如迦□延造昆勒論. 亦

是用初番悉檀通三藏敎. 見空有入道之正

意也. 如訶黎跋摩亦用初番悉檀造成實論.

通三藏敎從空入道之正意. 故成實論云. 故

我欲正論三藏中實義. 諸成論師言實義所

謂空也. 龍樹菩薩造正觀論. 用四番四悉檀

經數:一七七七

經名: 維摩經玄疏卷第一

頁數: 五二三

上              欄

三番正通釋諸摩訶衍三敎. 一番傍釋三藏

生滅因緣敎也. 彌勒菩薩造地持處論. 卽是

用二番悉檀釋華嚴方等般若諸大乘所明圓

別二敎也. 無著菩薩造攝大乘論亦復如是.

龍樹菩薩用三番悉檀造大智度論. 釋摩訶

般若波羅蜜經. 天親菩薩用一番悉檀造法華

論. 釋法華經. 有人言. 大涅槃論龍樹天親各

造未度此土. 懸準可知. 如是等一切論無不

依四悉檀而造義. 問曰. 諸論天人所有經書

依何而造. 答曰. 法身菩薩住諸三昧. 生人天

中爲天人師. 造論作諸經書. 如金光明經云.

五神通人作神仙之論. 諸梵天王說出欲論.

釋提桓因種種善論亦是初番悉檀之方便也.

故造立天地經云. 寶應聲聞菩薩示號伏□.

以上皇之道來化此國. 又淸淨法行經說. 摩

訶迦葉應生振旦示名老子. 設無爲之敎外

以治國. 修神仙之術內以治身. 彼經又云. 光

淨童子名曰仲尼. 爲赴機緣亦遊此土. 文行

誠信定禮. 刪詩垂裕後昆. 種種諸敎此卽世

界悉檀也. 官人以德. 賞延于世. 卽爲人悉檀

也. 叛而伐之. 刑故無小. 卽是對治悉檀. 政在

淸靜. 道合天心. 人王無上. 卽是世間第一義

悉檀. 問曰. 世間何得有第一義. 答曰. 此皆約

世界悉檀通明四悉檀. 非出世第一義也. 問

曰. 若佛菩薩老子周孔皆是聖人. 人敎有何

差別. 答曰. 本地不可思議. 何可分別. 但[&FFFF]#敎

殊別高下深淺不可一[&FFFF]#也. 五明悉檀起聖

說法聖默然者. 如思益經云. 佛告諸比丘. 汝

等當行二事. 若聖說法若聖默然. 今明以此

中              欄

四不可說有因緣故以四悉檀而爲說法. 卽

是聖說. 此四種四諦□是三乘聖人證法. 非

是凡夫之所能知. 故不可說也. 如爲生盲說

白色相而彼生盲終不能見. 以不見故故不

可說. 不可說故名聖默然. 問曰. 聖說法者利

益衆生若聖默然有利益不答曰如脅比丘默

然而馬鳴論折如是等相卽是利益也問曰聖

說法用悉檀起聖默然云何. 答曰. 默然旣於

物有利. 豈離悉檀也. 次歷敎明聖說聖默之

相者. 華嚴二番悉檀赴緣而說無量無作二

種聖諦名諦說法. 不生生不生不生不可說

故名聖默然. 三藏敎一番悉檀赴緣說生滅

四聖諦故名聖說法. 生生不可說故卽是聖

默然. 方等四番悉檀赴緣說四番聖諦故名

聖說法. 生生生不生不生生不生不生不可

說故名聖默然. 摩訶般若三番悉檀赴緣說

三番四聖諦故名聖說法. 生不生不生生不

生不生不可說故名聖[&FFFF]#然. 法華一番悉檀

赴緣說敎名聖說法. 不生不生不可說故名

聖默然. 故法華經云. 是法不可示. 言辭相寂

滅. 諸餘衆生類無有能得解. 大般涅槃四番

悉檀赴緣說四番四聖諦故名聖說. 故大涅

槃云. 說法者諸佛境界. 非諸聲聞緣覺所知.

生生生不生不生生不生不生不可說故名聖

默然故. 佛答文殊. 如來畢竟不轉法輪. 不轉

法輪卽聖默然也. 此淨名經卽是大乘方等

之敎. 用四番悉檀赴緣爲說名聖說法. 四種

四諦皆不可說名聖默然. 如三十二菩薩用

第四番悉檀說一實諦入不二法門名聖說

下              欄

法. 四一實諦皆不可說名聖默然. 如淨名杜

口畢竟無說卽是眞默然也. 問曰. 止取不二

法門爲聖說者. 此經餘品應非聖說. 答曰. 擧

一爲例. 餘則可知. 此經畢竟皆不說而說法

也. 問曰. 淨名杜口爲聖默然者. 身子默然是

聖默否. 答曰. 身子默者亦是聖默. 問曰. 旣同

默然何故淨名默然而文殊所歎. 身子不說

而爲天女所訶. 答曰. 身子是聲聞聖默然. 聲

聞聖默然者卽是思議解脫不可說相. 是故

身子默然不說也. 以思議故是以被訶. 若淨

名默然卽是不思議. 不思議解脫故爲文殊

所歎. 問曰. 不二之理名之爲默. 云何分別有

二默然. 答曰默者是不可說也. 一家明義有

種種不可說. 雖俱言不可說而義有異. 今略

分別有六種不可說相. 一者世間禪定不可

說者. 若初禪內有覺觀. 猶是可說. 二禪已上

無覺無觀. 是不可說. 二者外人見心明不可

說相者. 如長爪梵志云. 一切語可轉. 一切論

可破. 一切執可除. 是諸法實相何等是性何

等是相. 于久思惟不得一法可以入心. 是不

可說也. 若類分別一切外人絶言之理. 可約

此義辨同異也. 三者三藏聲聞經辨不可說

相者. 如大集經歎□陳如諸法第一義寂然

無聲說也. 故舍利弗不說解脫之相卽其義

也. 四者明通敎不可說者. 卽是般若所明三

乘之人同修般若. 用無生眞諦無言說道斷

煩惱也. 五者別敎不可說. 卽據佛性大涅槃

不可說也. 如爲盲人說白色相. 智人雖引諸

相開曉. 而彼生盲終不見白相. 此譬佛性不

經數:一七七七

經名: 維摩經玄疏卷第二

頁數: 五二四

上              欄

可說也. 六者明圓敎不可說相. 如涅槃經明

六不可說相也. 此乃淨名杜口之意耳. 不可

說者. 一往雖同. 解其義趣實不相混. 末代坐

禪聽講於此不了. 聞不可說便生混亂. 此卽

[&FFFF]#頭迦羅二果難分別也. 若別此義. 身子淨

名尙不爲類. 外道凡夫豈爲等乎. 第七悉檀

起此經者卽爲三別. 一起室外. 二起入室. 三

起出家. 一明室外. 用四番悉檀起四種佛國.

卽是佛國品也. 亦得兼起通別二序. 用前兩

番悉檀起方便品. 次三番悉檀起弟子品. 次

後一番悉檀起菩薩品. 二明入室六品. 三番

悉檀起問疾品. 後一番悉檀起不思議解脫

品. 第二番悉檀起觀衆生品. 大意與涅槃明

四眞諦意同. 第三番悉檀起佛道品. 第四番

悉檀起不二法門及香積品. 三明出室正說

兩品. 用四番悉檀起菩薩行品見阿褒佛品

也. 流通法供養品屬累品還因四番悉檀通

之也. 問曰. 室內明六品. 何故但以三番悉檀

起. 未入室四品出室四品何故皆以四番悉

檀起. 答曰. 室內但明摩訶衍義. 室外兼明三

藏義也. 問曰. 三藏義何故在家外. 答曰. 以小

隔大. 猶處門外止宿草菴. 問曰. 三藏旣不入

摩訶衍可在室外. 餘三番何意亦在室外說.

答曰. 不思議析伏攝受出入無□也. 故法華

云. 出入息利乃遍他國. 問曰. 摩訶衍法可得

出入自在無□. 聲聞之法以小隔大. 何得前

後說也. 答曰. 如法華經云. 過此已後心相體

信入出無難. 立經五義用四悉檀之意是也

維摩經玄疏卷第一

中              欄

維摩經玄疏卷第二

天台山修禪寺沙門智□撰

第一釋名者通標五意. 已具前科. 就此釋名

分爲二別. 一釋別名. 二釋通名. 一釋別名者.

此經以維摩羅詰所說標名. 名異衆經故云

別也. 二釋通名者. 經之一字卽是通名也. 所

以通別二者略爲三義. 一約敎二約行三約

理. 一約敎者. 如華嚴大品等. 敎異故立名亦

異. 是爲別也. 皆是佛說同名爲經故云通也.

二約行者. 如泥洹眞法寶衆生種種門入. 種

種門入名爲行別. 故須別名. 同趣涅槃卽是

一理. 故立名通也. 三約理者. 理是一法名義

則多故. 大涅槃經云. 如天帝釋有種種名. 解

脫亦爾多諸名字. 名字異故故名爲別. 同是

一理故名通也. 從敎起行. 從行入理. 俱有通

別也. 今釋別名分爲二意. 第一前釋維摩詰.

第二明所說法. 維摩詰卽是標人. 所說卽不

思議解脫. 是知非人無以弘法. 非法無以顯

人. 淨名者登補處智□極境. 所說之敎卽不

思議解脫. 此經乃以人法雙標敎首. 是尊其

人重其法也. 第一先釋毘摩羅詰者卽爲四

重

第一□釋名義        第二三觀解釋

第三四敎分別        第四淨名本[&FFFF]#

第一□名釋義者卽爲二意. 一□維摩名二

解釋. 一□名者. 外國人語自有不同. 猶如此

土楚夏之別. 而前後□譯不無增損. 增損立

下              欄

義略有三家. 一云毘摩羅詰帝[&FFFF]#. 此土□爲

淨名無垢稱. 稱或云歎(什師□也)次家云毘摩羅詰.

此土□爲淨名(肇師□也)後家云毘摩羅詰栗致.

此土□爲淨無垢稱(光師所承三藏□也)二解釋者. 初□

似覺爲繁難爲申釋. 次□爲淨名. 今用此解

以對眞應二身. 淨者卽是眞身. 眞智無惑故

云爲淨. 名者卽是應身. 垂形濟物名稱普聞

也. 後家□爲淨無垢稱. 今用此□釋以對三

身卽爲二意. 一就事解二約觀心. 一就事解

三身者. 一法身二報身三應身. 一淨義者卽

是法身. 自性淸淨皎然無點. 卽是性淨法身

也. 二無垢者卽是報身報智圓明無有垢染.

卽是圓淨報身也. 三稱者卽是應身. 大慈化

世名稱普洽. 卽是應身也. 故智度論云. 水銀

和眞金能度諸色像. 功德和法身處處應現

往. 但三身之義備有衆經. 理雖宛然名不的

顯. 如楞伽經. 具有三佛名義. 又普賢觀經云.

佛三種身從方等生. 三身明義不乖二身識

其開合. 豈定偏用. 此類三諦二諦之開合也.

以此二□對義釋名. 意在可見. 二約觀心明

三身者. 凡厥有心. 心卽法性. 法性者卽是本

淨. 本淨者卽是法身也. 觀心相應明時無暗.

無暗者卽是無垢義. 無垢者卽是智斷果報

身也. 隨所利物起一切事. 皆如幻化水月鏡

像. 和光無染卽是稱緣應身義也. 如是三義

不縱不橫爲菩提種子. 涅槃經云. 發心畢竟

二不別. 如是二心前心難. 自未得度先度人.

是故敬禮初發心. 善識六卽則不混濫也. 第

二用三觀釋維摩詰名者. 三觀斷迷二諦三

經數:一七七七

經名: 維摩經玄疏卷第二

頁數: 五二五

上              欄

諦之惑. 顯二諦三諦之妙理. 眞理皎然名之

爲淨. 惑障斯盡謂之無垢. 觀與理合大用無

方故名爲稱也. 三觀義成淨無垢稱其意存

矣. 此經明室外彈訶室內攝受. 若不解三觀

法門入文玄旨. 實爲難見. 今明三觀義略爲

七重

第一分別境智    第二釋三觀名

第三辨三觀相    第四對智眼

第五成諸乘義        第六約斷結釋淨名義

第七通此經文

第一前分別境智者. 境是所觀智是能觀. 所

觀之境卽是十二因緣三諦之理也. 能觀之

智卽三觀也. 所以約十二因緣明所觀之境

者. 大聖說此正因緣法. 爲破外人計邪因緣

生無因緣之邪僻也. 若迷此正因緣則有六

道生死. 若解此正因緣卽有四種聖人也. 是

則約十二因緣而辨此十法界也. 二諦三諦之

理卽是三觀所照之境也. 今一家明四諦旣

有四種. 十二因緣亦有四種. 一者生滅十二

因緣. 二者無生十二因緣. 三者無量十二因

緣. 四者無作十二因緣. 生滅無生滅因緣卽

是所觀之境. 無量因緣卽是第二觀境. 無作

因緣卽是第三觀境. 今約中論偈正明此三

觀之境也. 偈云. 因緣所生法. 我說卽是空. 亦

名爲假名. 亦名中道義問爲當境自是境. 由

智說境. 答曰. 若言境自是境. 卽是自性境. 若

言由智故說境. 卽是也性境. 若言境智故說

境. 卽是自他性境. 若離智故說境. 卽是無因

緣而說境. 從因緣說境尙不可. 何肉無因緣

中              欄

而說境也. 四句說智其過亦然. 今中論所明

諸法不自生. 豈得說言由境故說境. 亦不從

他生. 豈得言由智故說境. 亦不共生. 豈得言

境智合故說境. 亦不無因生. 豈得離境智故

說境. 四句檢智亦復如是. 今四句檢境不可

得而說爲境者. 卽是假境也. 亦是不思議境

也. 智亦如是. 一切有無因緣善惡是非垢淨

世間出世間類如此檢. 若用此意硏□. 衆家

解釋經論難[&FFFF]#性義. 問曰. 若境是境. 境可是

自性境. 今待智故說境. 何得是他性境也. 答

曰. 境若稱自. 智豈非他. 智若非他. 境豈是

自. 境是自性智卽他性. 境是自性不得成假.

智是他性何得說假. 智是他性遂得說假. 境

是自性亦應說假. 境是自性不得說假. 智是

他性豈得說假. 如此檢□由境說智卽是自

性之過. 說智爲境卽墮他性之失. 如是論者

由智說境假不成也. 若不成假境卽非不思

議境. 若能四句檢境. 畢竟不可得而說爲境

者卽是假境也. 亦是不思議境也. 智亦如是.

此不思議境智卽是此經所明不思議境智之

正義也. 故金光明經散脂鬼神品云. 我現見

不可思議智光不可思議智境也. 第二釋三

觀名者. 三觀之名出瓔珞經. 云從假入空名

二諦觀. 從空入假名平等觀. 是二觀爲方便

道. 因是二空觀得入中道第一義諦觀雙照

二諦心心寂滅自然流入薩婆若海也. 所言

從假入空觀者. 無而虛設謂之爲假. 觀假知

無如幻如化但有名字卽入空也. 而說爲二

諦觀者. 或是情智二諦. 或約隨智二諦也. 次

下              欄

釋從空入假觀者. 若不住空還入幻化. 假名

世諦分別無滯. 卽是從空入假觀也. 而言平

等者. 若前破俗用眞不名平等. 此觀破用等

故名平等也. 次釋中道觀者. 中以不二爲義.

道是能通爲名. 照一實諦虛通無滯名中道

觀也. 故經云. 前二觀爲方便道. 因是二空觀

得入中道雙照二諦心心寂滅自然流入薩婆

若海. 此三通名觀者. 觀以觀穿爲義. 亦是觀

達爲能. 觀穿者穿見思□沙無明之惑故名觀

穿也. 觀達者達三諦之理也. 故大涅槃經云.

如人善知伏藏卽取利□掘地直下槃石沙礫

直過無難唯至金剛不能穿徹. 槃石者見思

惑也. 砂者塵沙無知惑也. 礫者卽是無明住

地惑也. 徹過者卽觀穿義也. 至金剛者卽達

一實諦佛性理也. 問曰. 三觀俱照二諦有何

等殊. 答曰. 前觀雖照二諦. 破用不等. 次觀亦

照二諦破用平等旣不見中道. 但是異時平

等也. 第三觀者得見中道雙照二諦. 卽是一

時平等也. 第三辨三觀相者卽爲二意. 一明

別相三觀. 二明一心三觀. 第一明別相三觀

者. 觀因緣所生三諦之理相別不同. 取相□

沙無明三種惑障[&FFFF]#細階級有異. 觀理破惑

用智不同. 故名別相三觀也. 卽是大品經三

慧品所明三智相也. 今釋此別相三觀卽爲

三別. 一從假入空觀. 二從空入假觀. 三明中

道第一義諦觀也. 第一正明從假入空觀相

者略爲三意. 一先明所觀之假. 二明觀門不

同. 三辨入空觀智. 一明所觀之假者. 有二種

假攝一切法. 一者愛假. 二者見假. 愛者卽是

經數:一七七七

經名: 維摩經玄疏卷第二

頁數: 五二六

上              欄

愛論. 見者卽是見論. 此二種皆是戱論破於

慧眼障見眞實. 愛論隨所見境卽生愛著. 是

爲魔業. 見論隨所見境卽生分別. 是爲外道

業. 故此經云. 天魔者樂生死. 外道者樂諸見.

所謂因此愛見起九十八使. 使三業作善不

善. 則輪轉六趣受生死苦. 故此經云. 從癡有

愛則我病生. 又曰. 此病起皆由著我. 是故於

我不應生著. 今明若知愛見由無明生. 則一

切三界皆從心起. 故華嚴經云. 三界無別法

唯是一心造. 而此諸法皆從假者. 無明愛見

所起之法皆有三假之相. 三假者. 一因成假.

二相續假. 三相待假. 此三虛設故云假也. 問

曰. 三藏摩訶衍皆明三假. 二經之異云何分

別. 答曰. 若隨情明假. 則是聲聞經所說. 若就

理明假皆如夢幻. 卽是摩訶衍所說. 此經訶

優波離具明此三假之相也. 問曰. 三乘從三

假入空. 若爲分別. 答曰. 有人言. 聲聞多用因

成假. 緣覺多用相續假. 菩薩多用相待假. 今

謂三藏所明三假相別隨便入理. 若摩訶衍

所明三假皆如幻化. 三乘觀此同入空也. 二

明觀門不同者. 卽是折體二種觀門也. 如聲

聞經所明折假入生法二空者. 此如空實手

之拳指也. 摩訶衍體假入生法二空者. 如空

鏡像之拳指也. 折假入空名爲拙度. 體嚴入

空名爲巧度. 故大智論設巧拙二醫譬. 今釋

此諭. 如眼病是一治有巧拙. 拙則針藥痛楚

方差. 巧則[&FFFF]#術不痛自損. 損差是同見色不

異也. 故中論云. 能說是因緣善滅諸戱論. 拙

度爲不善滅. 說巧度爲善滅也. 問曰. 此有何

中              欄

殊. 答曰. 善滅者不斷斷. 不善滅者是定斷也.

三明入空觀智者亦爲兩意. 一者明折假入

空. 二明摩訶衍道體假入空. 一折假入空者

卽爲二意. 一折見假入空. 二折愛假入空. □

是三藏拙度敎門也. 問曰. 上明愛見二假. 愛

前見後. 今明修觀何故見前愛後也. 答曰. 衆

生有二種使. 鈍使[&FFFF]#屬愛魔業. 利使細屬見

外道業. 故愛前見後. 今佛法正道緣理斷結.

於見道中有二種人. 鈍人用無常苦行入見

道先斷愛. 利人用空無我行入見理斷見. 見

盡在前. 修道在後. 愛結次除也. 一明折見假

入空者. 卽折非見假入空. 折假之觀如大智

論破[&FFFF]#至□虛塵. 折此生滅細塵色假以入

空也. 觀內身心亦如是. 但成論三大法師各

以情見破此細塵. 細塵若盡不[&FFFF]#斷見. 塵若

不盡還是常見. 不出二見. 豈得入空. 今詳大

智論意. 不如諸師所推. 論主引佛語云. 色若

[&FFFF]#若細總而觀之無常無我. 不說有極微之

色也. 今謂若知[&FFFF]#細等色無常無我. 卽是因

成相續相待虛假不實. 旣不得色有. 豈滯色

空亦有亦空亦有非空也. 是則身邊二見皆是

四緣三假所成不實皆空. 念想觀除言語法

滅. 一心禪寂心在定. 故能知世間生滅法相.

若知四見及六十二見. 無常空寂豁然發眞

成須陀洹. 是爲折見假入空之觀也. 問曰. 折

假入空祇應折色. 心之有空亦有亦空非有

非空云何可折. 答曰. 隨見所執悉是四緣三

假皆生滅相. 破[&FFFF]#生滅至細生滅. 細生滅盡

卽入空也. 問曰. 云何分別四見生法兩空相

下              欄

也. 答曰. 身邊二見皆是汚穢無記五陰觀此

五陰卽陰離陰□不見我相唯有陰法. 如觀

五指不見拳相. 此從十六知見假以入生空

也. 毘曇有門用此人空發眞無漏見第一義.

斷三結盡證須陀洹. 成論空門觀此邊見但

是行陰. 行陰悉是三假假旣不實. 因此入空.

破諸見結成須陀洹. 卽是折實法假入空正

意. 是爲聲聞經說法空之相也. 二明折愛假

以入空者. 愛卽是欲愛色愛無色愛. 皆是四

緣三假之所成也. 若觀四緣三假入空發眞.

無□道斷解脫道證. 至非想第九解脫. 是羅

漢果住有餘涅槃. 折假入空觀其功乃息. 亦

名一切智亦名慧眼. 二摩訶衍體假入空觀

者. 入空觀門乃有多塗. 今約無生觀門明體

假入空也. 就此觀門亦爲兩別. 一明體見假

以入空. 二明體愛假以入空. 初明體見假以

入空者. 體因緣所生身見等法皆如夢幻. 因

成相續相待但有名字. 名字卽空. 非滅故空.

空卽是眞. 眞卽是涅槃. 是爲體假入空觀也.

此約三假而檢. 一就因成檢者. 內有意根外有

法塵. 根塵相對則意觸因緣生愛. 愛生者卽

是身見意識生也. 今觀此見識定從何生. 爲

意根生意法塵生. 爲根塵合生離根塵生. 若

意根生卽自性生. 若法塵生卽他性生. 根塵

合生卽是共生. 若離根塵生卽無因緣生. 從

因緣生尙不可說. 何肉無因緣生也. 故中論

偈云. 諸法不自生. 亦不從他生. 不共不無因.

是故說無生. 當知身見之心本自不生. 不生

而說生者. 但是隨順世間名字故說生. 名字

經數:一七七七

經名: 維摩經玄疏卷第二

頁數: 五二七

上              欄

之法不在內外亦非兩間. 亦不常自有是字.

不住亦不不住. 是字無所有. 言語道斷. 是名

從因成假以入空也. 問曰. 空有二種. 一者性

空. 二者相空. 此云何分別. 答曰. 前四句檢.

生性不可得卽是性空. 無生而說生卽是假

生. 假生卽是不生. 不生卽相空也. 故世諦破

性立假. 眞諦破假. 卽是相空也. 二檢相續假.

此一念心爲是生生爲是滅生. 爲生滅生離

生離滅而有生. 若是生生卽自性生. 由滅故

生卽他性生. 若生滅生卽是共性. 若離生離

滅生卽無因緣生. 從因緣生尙不可得. 何肉

無因生也. 今觀此心. 不自性生故非生生. 不

他性生故非滅生. 不自他性生故非生滅共

生. 不無因生故非離生離滅生也. 如此四句

檢. 生不得生而說生者. 但以隨順世間名字

故說生. 名字生卽是假生. 假名之生卽是不

生. 無生名字則言語道斷. 是名從相續假以

入空也. 問曰. 若說生生可得自性生. 待滅故

生滅生非生卽是假義. 何得言是他性也. 答

曰. 生若稱自. 滅豈非他.  滅若非他. 生豈是自.

生是自性. 滅卽他性. 生是自性不得成假. 滅

是他性何得說假. 滅是他性遂得說假. 生是

自性亦應說假. 如此檢□. 由生故生卽是自

性之過. 說滅爲生卽墮他性之失. 如是論者

由滅說生假不成也. 三檢相待假. 此身見心

生爲是生生爲不生生爲生不生生離生離不

生生. 若是生生卽自性生. 若不生生卽他性

生. 若生不生生卽是共生. 若離生離不生

生卽是無因緣. 從因緣生尙不可說. 何肉無

中              欄

因緣而說生也. 今觀此見. 心不自性生故非

生生. 不他性生故非不生生. 不自他性生故

非生不生共生. 不無因生故非離生不生而

說生也. 如此四句檢生不得卽是不生. 不生

而說生者. 但以隨順世間名字故說生. 名字

之生卽是假生. 假名之生卽是不生. 若無生

名字則言語道斷. 是名從相待假以入空也.

問曰. 生生可是自性生. 待不生而說生. 豈是

他性生也. 答曰. 若生稱自不生豈非他也. 相

續科已□□竟. 細類可知. 大品經明. 舍利弗

問須菩提爲生生爲不生生. 須菩提答. 非生

生非不生生也. 是則破生見三假合有十二

番觀門. 若觀三假生不生而執著無生. 還用

十二番觀而破之也. 破亦生亦無生見亦有

十二番觀. 破非生非無生見亦有十二番破.

合破四見共有四十八番觀. 能破如所破. 是

則破能觀之心亦有四十八番. 合能所共有

九十六番觀門. 善修此觀觀生相. 畢竟不可

得. 乃至複四見具足四見不可說. 見皆不可

得. 豁然開悟. 六十二見八十八使皆滅得須

陀洹故. 大品經云. 須陀洹若智若斷是菩薩

無生法忍. 此卽巧度不斷而斷. 不同拙度之

定斷也. 二體愛假入空者. 分別愛假. 猶如前

說. 今明修道體三界愛皆如夢幻. 三假卽空.

四句檢生. □不可得是名體三界愛假以入

空. 空卽是眞智增長. 諸法不生而般若生者

斷三界結也. 若欲愛六品盡名斯陀含. 斯陀

含若智若斷是菩薩無生法忍. 次斷三品下

分結盡名阿那含. 阿那含若智若斷是菩薩

下              欄

無生法忍. 斷上二界愛五上分結盡是阿羅

漢. 阿羅漢若智若斷是菩薩無生法忍. 乃至

□支佛侵除習氣. 若智若斷亦是菩薩無生

法忍. 此皆巧度不斷而斷. 是觀因緣卽空. 不

生生無生四諦入空之觀其功齊此. 亦名一

切智亦名慧眼也. 二明從空入假觀者亦爲

三意. 一明入假之意. 二明修入假之觀. 三明

觀成化物. 一明入假之意者. 此觀正爲觀俗

諦破塵沙無知. 若二乘不爲化物. 不須此觀.

菩薩弘濟必須此觀. 所言從空入假者. 若滯

於空墮二乘地. 如大品經云. 我以天眼觀十

方世界. □沙菩薩學菩薩道. 少得入菩薩位.

多墮二乘地. 是故通敎菩薩須從空入假用

道種智入菩薩位. 若不滯空. 如空中種樹. 分

別藥病化衆生也. 二明修入假觀者. 入假有

二種. 一者入見假一切法. 二者入愛假一切

法. 一明入見假一切法者. 菩薩住深禪定知

空非空. 具大慈悲觀假見假. 假有四種. 從此

四見出無量見. 一自生見. 二他生見. 三共生

見. 四無因生見. 此四見各有執諍之病也. 復

次執有二重. 一執外人邪因緣無因緣四生

之見. 所謂從冥初生覺. 從微塵生自在天生

時生自然生也. 二執佛法正因緣生自他共

無因四生之見. 執自生見者. 若計意根生意

識. 是則心能生心. 故正法念經云. 心如工□

師作種種五陰. 一切世間法無不從心造. 亦

如唯識論之所明也. 他生者. 經言. 心不孤生.

必籍緣而起故. 大品經云. 有緣思則生. 無緣

思不生. 當知一切法皆從外緣生也. 共生者.

經數:一七七七

經名: 維摩經玄疏卷第二

頁數: 五二八

上              欄

有言. 如經所說. 六觸因緣生六受. 得一切法

也. 自然者. 如龍王經云. 一切皆自然而生.

大品經云. 十二因緣非佛天人修羅作. 性自

爾也. 佛有四種之說. 皆是悉檀方便入假利

物. 而諸衆生[&FFFF]#倒不了. 或執外人邪說四邊.

或執佛法經論四邊而生見著. 故智度論云.

般若譬如大火炎. 四邊不可取. 邪見火所燒.

今明隨所執見卽苦集. 若能知苦斷集. 必須

修道證滅. 皆是假名如幻化而知. 次明入愛

假一切法可知也. 三明觀成化物者. 菩薩從

空入假修證. 卽是觀因緣假. 名生不生無量

四諦亦名道種智亦名法眼. 過二乘地. 用道

種智入菩薩位入假修證. 道種智有三種. 一

生滅道種. 二無生道種. 三依藏識道種. 菩薩

住是位. 爲降伏天魔及其眷屬卽入愛假現

諸神通. 乃至同事利物說諸愛論. 如此土三

墳五典安國育民之經書也. 爲降伏外道及

其眷屬卽入見假顯示智慧. 乃至同事利物說

諸見論. 如十八種六師. 皆稱一切智也. 深知

愛見苦集之病無量. 道滅之藥亦復無量. 皆

如無量夢幻用四悉檀赴其根緣隨病設藥.

復次菩薩爲度如是無量衆生故遊戱神通.

淨佛國土成就衆生入假修無量願行. 是爲觀

成化物也. 三明中道第一義觀者卽爲三意.

一明所觀境. 二明修觀心. 三明證成. 一明所

觀境者. 前二觀是方便. 雖有照二諦之智. 未

破無明不見中道. 眞俗別照. 卽是智障. 故攝

大乘論云. 智障甚盲闇謂 眞俗分別. 智障者

依阿黎耶識識卽是無明住地. 無明住地卽是

中              欄

生死根本. 故此經云. 從無住本立一切法. 無

住本者卽是無始無明更無別惑所依住也. 二

明修觀心者. 若修此觀還用前二觀雙忘雙照

之方便也. 雙忘方便者. 初觀知俗非俗. 卽是

俗空. 次觀知眞非眞. 卽是眞空. 忘俗非俗忘

眞非眞. 非眞非俗卽是中道. 因是二空觀入

中道第二義諦. 雖觀中道而不見者. 皆是無

明之所障也. 當觀實相修三三昧. 大智度論

云. 聲聞經中說三三昧緣四諦十六行. 摩訶

衍明三三昧但緣諸法實相. 今初修空三昧.

觀此無明不自生不從法性生也. 不他生. 非

離法性外別有依他之無明生. 不共生. 亦非

法性共無明生. 非無因緣生. 非離法性離無

明而有生也. 若四句檢. 無明本自不生. 生源

不可得卽是無始空. 是名空三昧. 空無住之

本一切法也. 若爾豈全同地論師計眞如法性

生一切法. 豈全同攝大乘師計黎耶識生一

切法也. 問曰. 各計何失. 答曰. 理無二. 是二

大乘論師俱[&FFFF]#天親. 何得諍同水火. 次觀無

相三昧者. 卽觀無生實相非有相. 不如闇室

甁盆之有相也. 非無相. 非如乳內無酪性也.

非亦有亦無相. 不如智者見空及不空. 非非

有. 非非無相. 取著卽是愚癡論. 若不取四邊

之定相卽是無相三昧入實相也. 若爾豈全

同地論師用本有佛性如闇室甁盆. 亦不全

同三論師破乳中酪性畢竟盡淨無所有性也.

問曰. 各計何失. 答曰. 若無失者. 二大乘論師

何得諍同水火也. 次明修無作三昧. 觀眞如

實相. 不見緣修作佛. 亦不見眞修作佛. 亦不

下              欄

見眞緣二修合故作佛. 亦不離眞緣二修而

作佛也. 四句明修卽是四種作義. 若無四修

卽無四依. 是無作三昧也. 若爾豈同相列已

道明義緣修作佛南土大小乘師亦多用緣修

作佛也. 亦不同相州南道明義用眞修作佛.

問曰偏用何過. 答曰. 正道無諍. 何得諍同水

火. 今明用三三昧修一實諦. 開無明顯法性.

忘眞緣離諍論. 言語法滅無量罪除. 淸淨心

一水若澄淸. 佛性寶殊自然現也. 見佛性故

卽得住大涅槃. 問曰. 若爾者今云何說. 答曰.

大涅槃經云. 不生不生名大涅槃. 以修道得

故故不可說. 豈如諸大乘論師偏執定說也.

今以因緣故亦可得說者. 若解四悉檀意如

前異說. 皆大利益衆生興顯佛法也. 三明證

成者. 若觀無明因緣入不二法門住不思議

解脫也. 故此經明入不二法門. 卽是中道雙

照二諦. 自然流入薩婆若海. 此是觀因緣卽

一實諦不生不生. 證無作四實諦. 亦名一切

種智亦名佛眼. 卽是入初地見佛性住大涅

槃也. 第二辨一心三觀者. 正是圓敎利根菩

薩之所修習. 所以者何. 不思議心因緣之理

甚深微妙. 其觀慧門難解難入. 今明此一心

三觀亦爲三意. 一明所觀不思議之境. 二明

能觀三觀. 三明證成. 一明不思議之觀境者

卽是一念無明心因緣所生十法界以爲境

也. 問曰. 一人具十法界. 次第經無量劫. 云何

止在一念無明心內無妨□也. 答曰. 此經明

不思議須彌入芥子不相妨□. 無情之物尙

得如此. 心神微妙一念具一切三世諸心諸

經數:一七七七

經名: 維摩經玄疏卷第二

頁數: 五二九

上              欄

法. 何足致疑. 譬如眠法覆心一念之內夢見

一切諸心諸事. 若正眠夢之時謂經無量劫.

如法華經說. 夢見初發心乃至成佛無量諸

事. 比其覺時反觀祇是一念眠心也. 心譬自

性淸淨心. 眠法覆心譬於無明. 無量夢事譬

□沙無知覆一切□沙佛法. 夢事不實善惡

憂喜譬見思惑覆眞空也. 若不細尋夢譬不

思議之疑. 終無決理. 故諸大乘經多說十喩

但諸法師不圓取譬意. 止偏得虛僞空邊不

見譬無量無明法性邊也. 故三諦之境義不

成也. 二明能觀者. 若觀此一念無明之心. 非

空非假. 一切諸法亦非空假. 而能知心空假.

卽照一切法空假. 是則一心三觀圓照三諦

之理. 不斷癡愛起諸明脫. 若水澄淸珠相自

現. 此卽觀行卽也. 三明證成者. 若證一心三

觀. 卽是一心三智五眼也. 若得六根淸淨名

相似證卽十信位也. 若發眞無漏名分證眞實

卽卽是初住也. 此經云. 一念知一切法. 卽是

坐道場成就一切智故. 大品經云. 有菩薩從

初發心卽坐道場. 當知是菩薩爲如佛也. 智

度論云. 三智其實一心中得. 佛欲分別爲人

說. 令易解故故次第說耳. 第四對智眼者. 智

卽三智. 眼卽五眼. 三觀能知因緣三諦之理

卽是三智. 能見因緣三諦之理卽是五眼. 若

解三觀. 三智五眼兩科大義宛然明了. 若分

別爲論. 三觀爲因. 三智五眼爲果. 通而爲語.

三觀卽是三智五眼之異名耳. 如大智論釋

般若云. 別則般若爲因. 至佛心則變名一切

種智. 若通而爲論. 俱通因果. 如大智論偈云.

中              欄

若如法觀. 佛般若與涅槃是則一相. 其實

無有異. 故知般若之名亦至佛果. 文如三德

成大涅槃不縱不橫如世伊字. 摩訶般若果

上之一德也. 問曰. 三觀對三智其數相應. 三

觀對五眼數豈相當. 答曰. 若觀[&FFFF]#細因緣. 卽

是肉眼天眼之境. 若見三諦之理. 卽是慧眼

法眼佛眼也. 第五成諸乘義者. 三觀卽是三

智. 三智有二種. 一別相三智. 二一心三智. 一

別相三智卽開三乘. 二一心三智但是一佛

乘也. 第一正明別相三觀開三乘者卽爲二

意. 一正約三觀開三乘. 二明十法成三乘. 一

正約三觀開三乘者卽爲三意. 一約折法觀

開三藏敎三乘. 二約體法觀開通敎三乘. 三

總約折體別相三觀成別敎大乘. 一明折法

觀開三藏敎三乘義者. 三藏敎明三乘行人

同折因緣假以入空. 若聲聞總相折法入空

發眞無漏成一切智名聲聞乘. 若□支佛別

相折法入空發眞無漏成一切智名□支佛乘.

若菩薩總相別相折法入空而不斷結取證多

入俗假. 修行六度心一切智佛智自然智無

師智. 卽是三藏敎之大乘也. 二明體法觀開

通敎三乘者. 三乘之人同體因緣假以入空.

若發眞無漏斷見思惑. 小乘根鈍但除正使

成一切智名聲聞乘. 緣覺中根侵除習氣成

一切智名□支佛乘. 菩薩得一切智入假修

道種智. 敎化衆生心一切種智. 卽是通敎之

大乘也. 三明總約折體別相三觀成別敎大

乘者. 若是別敎菩薩觀因緣修別相三觀. 次

第成一切智道種智. 乃至修中道觀見佛性

下              欄

成一切種智心常住涅槃. 卽是別敎大乘義

也. 二明具十法成三乘者. 三觀乃是乘之正

體. 若不約十法和合則乘義不成. 所以者何.

三乘悉能運出三界火宅. 必須正助衆善和

合. 故運用之義成也. 就此卽爲三意. 一出十

法名. 二明次第成乘. 三料簡. 一出十法名者.

一明識正因緣生法. 二眞正發心. 三止觀修

習. 四破諸法遍. 五善知通塞. 六道品調適. 七

對治助開三解脫門. 八明識次位. 九安忍强

軟兩賊. 十順道法愛不生. 三乘之人修學三

觀. 若具此十法卽成三乘入涅槃也. 二明次

第成乘者. 初所以須知正因緣生諸法者. 知

無明因緣生一切法. 卽是正因緣. 異外執邪

因緣無因緣生一切法也. 次明眞正發心者.

三乘行人明知正因緣所生三界火宅. 覺悟

生死志心涅槃. 但菩薩大悲濟物心異也. 次

明止觀修習者. 發心信解分明必須修行定

慧. 卽是三乘行人之根本也. 次明破諸法遍

者. 若不破見思兩輪所執. 妄境不遍則止觀

有滯也. 次明須知通塞者. 隨所破法從淺至

深. 皆有道滅之通苦集之塞. 若迷此理卽不

知得失是字非字. 去取失宜也. 次明道品調

適者. 三十七品是三乘入道之正要. 能引進

衆行到三脫門入涅槃也. 次明對治助開三

解脫門者. 卽是四禪四無量心四無色定九

想八念十想八背捨八勝處十一切處九次第

定事中六度等諸對治法助開三脫門也. 次

明識次位者. 三乘入道從乾慧地乃至佛地.

若能分別不謬卽不生□濫破增上慢心也.

經數:一七七七

經名: 維摩經玄疏卷第二

頁數: 五三○

上              欄

次明安忍强軟兩賊者. 未入外凡之位內外

八風壞三乘行人出世善根. 若能安忍則不

爲所壞入乾慧地因發暖頂入性地也. 次明

順道法愛不生者. 三乘之人若入性地發善

有漏五陰所有善法功德智慧順道. 若生法

愛卽便頂墮不得進入忍法成世第一法發眞

無滿也. 若能不生法愛卽不頂墮得入忍法

位成世第一法發眞無漏. 卽是三乘之人同

見第一義諦. 斷界內見思煩惱出三界火宅.

是爲此乘從三界出到有餘涅槃住盡智無

生智運入無餘涅槃. 故以十法成三乘者其

義顯也. 三明料簡者. 問曰. 自有衆生値佛隨

聞一法卽得道. 或隨修一法門卽入道. 法華

經三界火宅諸子門外方索車. 何畢悉具此

法乃成乘也. 答曰. 皆以往昔已修此十法成

根性也. 問曰. 三車門外今何得十法成乘從

界內而出. 答曰. 法華的據盡無生. 三乘有爲

無漏功德是究竟三乘能運入無餘涅槃. 乃

是眞乘旣無無餘涅槃之可入. 又不能運至

常住涅槃. 則三乘之義不成. 故索三車不得

也. 今通明乘義有六種不同. 一理乘. 二敎乘.

三行乘. 四相似乘. 五分證眞實乘. 六究竟乘.

一理乘者. 三乘行人悉有四諦十二因緣六

度之理三乘根性不同也. 二敎乘者. 卽是佛

開三乘之敎. 三乘諸子以佛敎門出三界苦.

亦名名字乘也. 三觀行乘者. 卽是三乘之人

修五停心觀別相總相念處. 乾慧地之觀行

也. 故勝□經云. 三乘初業不愚於法. 意在此

也. 四相似乘者. 卽是四善根人所得善有漏

中              欄

五陰. 五分證眞實乘者. 卽是學智從發苦忍

眞明無漏乃至非想第九無□金剛三昧也.

六究竟乘者. 卽是無學智阿羅漢□支佛佛

所得非想第九解脫道盡智無生智佛如實智

能運入無餘涅槃也. 此卽是三藏敎折法觀.

通敎體法觀十法成乘意在此也. 但別敎三

觀十法成乘明六種乘. 義意不同. 分別事繁.

問曰. 佛法無量. 何故的取此十法成三乘耶.

答曰. 佛法雖復無量. 必須取其正要. 如諸小

乘經論大乘經論所明乘義. 成者敎門悉有

此十意分明也. 但隨緣散說不聚一處. 今採

經論撰十意以成乘義者. 爲欲令一家義學

禪坐之徒知佛法大小乘經論所明入道正意.

外國外人各說一究竟道. 末代時有師子

身內蟲法師禪師. 云莊老敎與佛敎一種. 若

作此解者. 可將此十法比□. 若彼明空具有

此意分明名義成就者. 可許是同. 若無此十

法或名義似同而硏□橫□不通事理滯□名

字有闕作義不成. 豈得同也. 今毘曇成實雖

是佛法小乘之論. 明空入道. □其論文卽十

意宛然名義無□申通佛法. 小乘入道意轉

分明. 肉復大乘經論者乎. 外人經書旣無此

名義故. 不可皆言同佛法也. 第二明一心三

智但是一佛乘者. 若觀因緣三諦. 初心卽得

一心三智. 開佛知見名見佛性. 卽大乘也. 此

則不復開三乘之別. 故此經觀衆生品舍利

弗問天女云. 汝於三乘爲何志心. 天女答言.

我爲化三乘. 如人入瞻蔔林唯嗅瞻蔔不嗅

餘香. 入此室者唯聞大乘功德之香不樂聲

下              欄

聞□支佛功德香也. 當知一心二智卽是圓

敎. 般若波羅蜜卽是大乘. 故大品經會宗品

云. 般若波羅蜜卽是摩訶衍. 摩訶衍卽是般

若波羅蜜. 般若波羅蜜摩訶衍無二無別. 今

明一心三觀會成大乘者. 大名不可思議. 乘

以能運爲義. 一心三觀境智□是不可思議法.

能運菩薩至於道場故名大乘. 此須約六卽

明圓敎一佛乘. 卽是六種大乘義也. 一明理

卽大乘者. 涅槃經云. 一切衆生皆是大乘也.

二名字卽大乘者. 緣理卽發大乘心也. 三觀

行卽大乘者. 卽是修不思議十法通達無□

也. 十法名如前說. 今略明不思議十法成觀

行卽者. 一知不思議正因緣卽是所觀境. 如

前明一念眠心具一切夢法. 譬一念無明具

一切法三諦之理不縱不橫. 卽其義也. 此須

的取維摩訶彌勒言一切衆生卽大涅槃卽菩

提相. 明此不思議因緣也. 所以者何. 中道第

一義諦非因緣. 是無作四諦之因緣也. 若言

涅槃卽生死. 一實諦卽是苦因緣. 若言生死

卽涅槃. 一實諦卽是滅因緣. 若言菩提卽煩

惱. 一實諦卽是集因緣. 若言煩惱卽菩提. 一

實諦卽是道因緣也. 是爲知不思議世間出

世間正因緣也. 二次明眞正發心者. 卽是無

緣慈悲無作四弘誓願也. 若無緣大慈觀生

死卽涅槃煩惱卽菩提. 與衆生此滅道之樂.

名無緣大慈也. 觀涅槃卽生死菩提卽煩惱.

欲拔衆生此虛妄之苦. 名無緣大悲也. 無作

四弘誓願者. 知涅槃卽生死. 未度苦諦令度

苦諦也. 知菩提卽煩惱. 未解集諦令解集諦